Bnei Yehuda i Golanhøgdene

Bnei Yehuda (hebraisk בְּנֵי יְהוּדָה) er ei israelsk busetjing, ein moshav, som ligg sør i Golanhøgdene, administrert av Israel. Moshaven vart grunnlagd i 1972 og er ein del av Golan regionale kommune. Det internasjonale samfunnet reknar israelske busetjingar i Golanhøgdene som ulovlege etter folkeretten, men dei israelske styresmaktene motset seg dette. Historie Vinteren 1885 grunnla medlemmar av Gamle Yishuv i Safed Beit Yehuda-samfunnet og kjøpte 15 000 dekar land frå landsbyen Ramthaniye sentralt i Golan. På grunn av økonomiske vanskar og vanskar med å sikre ein kushan (osmansk landskøyte) vart staden fråflytta eit år seinare. Kort tid etter omgrupperte samfunnet seg og kjøpte 2 000 dekar land frå landsbyen Bir e-Shagum på vestsida av Golan. I 1890 vart det bygd seks hus med hjelp av Hovevei Zion frå London. I 1906 var folketalet 33, og landarealet var 3 500 dekar (3,5 km2). Ein Hashomer-plan for å busetje fleire bønder der i 1913 vart mislukka. Jødane flykta etter Nebi Musa-opprøra i 1920. Bernstein-familien var den siste som drog der frå, den 25. april 1920, etter at arabarane gjekk til åtak på landsbyen og drap to familiemedlemmar I dag Den moderne Bnei Yehuda vart grunnlagd i 1972 aust for den tidlegare staden, av arbaidarar ved Negev kjernefysiske forskingssentral og Israel Aircraft Industries, etter ønskj frå Jewish Agency. Kjelder